Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1014

4. Elemi ismeretek művészeti alkotásokról Szakiskolai előkészítés 9. Cél: Önkifejezés igényét kialakítani és ápolni, a vizuális művészetek eszköztárának felhasználásával. Érdeklődést felkelteni különböző művészeti ágak és műalkotások iránt. Sikerélmény biztosításával a pozitív önértékelést elősegíteni. Feladat: Az általános iskolai fejlesztés során szerzett tantárgyi ismeretek bővítése. Figyelem, feladattudat, észlelés és finommotorika fejlesztése. A tantárgyspecifikus jártasságok, készségek fejlesztése. Ismerkedés műalkotásokkal. Kreativitás fejlesztése. Elvárt teljesítmény: Képességeihez mérten igyekezzen elsajátítani a különböző ábrázoló- alakító technikákat. Törekedjen adekvát eszközhasználatra. Ismerje meg az egyszerű vizuális jeleket. Csoportmunkában, munkamegosztásban vegyen részt. Értékelés: Folyamatos szóbeli, tanév végén érdemjeggyel, évente P.A.C. mérőeszközös mérés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes